ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ ንመራሒ ተቓዋሚ ሰልፊ ቬኔዙላ ከም ፕረዚደንት ሃገር ተቐቢላቶ 24 ጥሪ 2019 ምንጪ ስእሊ, EPA መግለጺ ስእሊ, ጁዋን ጓይዶ ካብ ትማሊ ረቡዕ ጀሚሩ ንባዕሉ ከም ፕረዚደንት እታ ሃገር ገይሩ ሸይሙ ኣሎ ኣሜሪካ ንመራሒ ተቓዋሚ ሰልፊ ናይታ ኣብዚ እዋን ብሕሉፍ ቁጠባዊ ዝቕበባን ካልእ ፖለቲካውን ማሕበራውን ጸገማት ትሕመስ ዘላ ሃገር ከም ግዝያዊ ፕረዚደንት ከም ትቕበሎን፡ ሰራዊት ቬኔዙላ ድማ፡ ነቲ ኣብታ ሃገር ዴሞክራሲ ከስፍን ዝጽዕር ዘሎ ጁዋን ጓይዶ ክድግፉ ጸዊዓ። ዛጊት፡ ሸውዓተ ሃገራት ደቡብ ኣሜሪካ ደገፈን ነቲ ግዝያዊ ፕሬዚደንት ጁዋን ጓይዶ ክገልጻ ከለዋ፡ ሚኪኮ ቦሊቭያን ኩባን ግና፡ ደገፈን ነቲ ኣብ ስልጣን ዘሎ መንግስቲ ማዱሮ ሂበን። ፕሬዚደንት ኣሜሪካ ዶናልድ ትራምፕ ንመራሒ ተቓዋሚ ሰልፊ ቬኔዙላ ጁዋን ጓይዶ ከም ግዝያዊ ፕሬዚደንት እታ ሃገር ከምዝፈልጦ ገሊጹ። እቲ ወዲ 35 ዓመት ጁዋን ጓይዶ ብሮቡዕ ኣብ ርእሰ ከተማ ካራካስ ንነብሱ ከም ግዝያዊ መራሒ`ታ ሃገር ድሕሪ ድሕሪ ምእዋጁ`ዩ ፕሬዚደንት ትራምፕ ነቲ መግለጺ ዝሃበ። ብርክት ዝበላ ሃገራት ደቡብ ኣሜሪካ፡ እንተላይ ብራዚል ኮሎምቢያን ፔሩ ኤኳዶር ኣርጀንቲናን ፓራጓይን ንጁዋን ጓይዶ ከም ሕጋዊ ፕሬዚደንት ቬኔዙላ ከምዝፈልጥኦ ገሊጸን። ዳኛ ላዕለዋይ ቤት ፍርዲ ቨኔዝወላ ናብ አሜሪካ ኢዱ ሂቡ ማዱሮ ኣብ ኣካታዒ ምርጫ ቬነዝዋላ ተዓዊቱ ካናዳ ንኣምባሳደር ቬንዝዋለ ኣባሪራ ቬንዙዌላ፡ ተቓወምቲ ውድብ ካብ ምርጫ ተኣጊዶም ካናዳ`ውን ደገፋ ንጓይዶ ክትገልጽ ኮላ፡ ሜክሲኮ ቦሊቭያን ኩባን ግና ደገፈን ንማዱሮ ኢየን ሂበን። እቲ ኣንጻር ፕሬዚደንት ኒኮላስ ማዱሮ፡ እቲ ንዓመታት እታ ሃገር ናብ ዝኸፍአ ቁጠባዊ ውድቀት ክትሽመም ዝገበረን ዝረአየን መራሒ፡ ተቓውሞ ኣብዝካየደሉ ዘሎ እዋን ኢዩ እዚ ኩሉ ምዕባለታት ዝርአ ዘሎ። እቲ ኣብታ ሃገር ዝርአ ዘሎ ሕሉፍ ቁጠባዊ ዝቕባበን ምቁራጽ ሓይሊ ኤሌትሪክን ስእነት መሰረታውያን ኣቑሑን ንሚልዮናት ዜጋታት እታ ሃገር ክስደዱ ኣገዲድዎም ኢዩ። ምስዚ ኹሉ፡ ድሕሪ`ቲ ተቓውምቲ ዘየተሳተደንን ብዓሎቕ ዝተኻየደ መረጻ፡ ፕሬዚደንት ኒኮላስ ማዱሮ ዝሓለፈ ወርሒ ንካልእይ ግዜ ከም መራሒ`ታ ሃገር ቃለ-መሓለ ፈጺሙ። እንታይ ሓድሽ ምዕባለ ኣሎ?
